**Sådan gør du:**

* Find 3 **sociale fællesskaber** på din arbejdsplads – f.eks. ”Aftenvagterne” ”sygeplejeteamet” ”Strikkeklubben” ”De unge”. Det behøver ikke være formelle eller strukturbestemte fællesskaber, men sociale fællesskaber, som kan gå på kryds og tværs af teams, strukturer og fag. Skriv **stikord** ned om fællesskabet. F.eks. hvad er vigtigt for dem? Hvad er de fælles om?
* Indtegn **meningsdannere** i de 3 fællesskaber. Skriv navne på personer, som typisk er dem, der sætter dagsordenen i gruppen. Det behøver ikke være dominerende eller ’negative’ personer.
* Tegn **pile – hvem påvirker** meningsdanneren? Pilene peger på personer, som meningsdanneren er i kontakt med og har indflydelse på. Dvs. personer der lytter til meningsdanneren. F.eks. kan en planlægger have indflydelse på mange menneskers oplevelse af arbejdet og påvirke flere fællesskaber (daghold og aftenhold)
* Er der nogle meningsdanneren ikke kan påvirke? Fraktioner? Er der nogle som *ikke* lytter til meningsdanneren, men lytter til andre meningsdannere? Eller ikke lader sig påvirke.
* Indtegn **budbringere** – hvem kan de påvirke? En budbringer er en person som typisk har kontakt til flere, og som er med til at sprede budskaber. En budbringer kan f.eks. være en ”flyver” som både har dag- aften- og nattevagter og derfor færdes i 3 fællesskaber. Tænk over hvorfor budbringerne er **troværdige** for andre. Er de på grund af deres mange relationer? Er de insisterende i deres tilgang? Eller er de vellidte?